Búddismi á rætur að rekja til kenninga Shakyamuni ( Siddartha Gautama ) sem var uppi á Indlandi fyrir 2.500 árum en hann var upphafsmaður búddismans . Shakyamuni var af konungsættum . Hann afneitaði sinni konunglegu arfleifð og hóf þess í stað andlega leit þar sem hann þráði að finna lausn á þjáningum mannsins . Eftir mikla leit upplifði Shakyamuni , við hugleiðslu , djúpstæða uppljómun eða skilning á lífinu sjálfu og mannlegu eðli . Sögur herma að hann hafi ferðast um Indland í um 40 ár og deilt visku sinni og uppljómun með fólkinu , boðað frið og kennt fólki hvernig það gæti leyst úr læðingi þá stórkostlegu möguleika sem allt líf býr yfir . Hann varð síðar þekktur sem Búdda eða ,, Hinn uppljómaði . ” Kenningar hans voru skráðar sem sútrur . Þessar sútrur breiddust út um Asíu og frá þeim eru sprottnar margar mismunandi greinar búddismans sem eiga það sameiginlegt að leggja áherslu á frið og samúð með öllu lífi .